turjo4nis/wikipedia-bn-dump-20250701 huggingface dataset:
১৬ তম আর্মি এভিয়েশন ব্রিগেড (ইউক্রেন)

১৬ তম আর্মি এভিয়েশন ব্রিগেড ব্রোডি (    ) ইউক্রেনীয় স্থল বাহিনীর একটি ব্রিগেড।

ইতিহাস 

ব্রিগেডটি প্রাথমিকভাবে ১৩ তম সেনাবাহিনীর ১১৯ তম হেলিকপ্টার রেজিমেন্ট হিসাবে তার পরিষেবা শুরু করেছিল।  যাইহোক, পরে এটি ৩৮ তম আর্মি কোরে স্থানান্তরিত হয়।  ২৬শে আগস্ট, ২০০৪-এ, রেজিমেন্ট পুনর্গঠন করা হয় এবং একটি ব্রিগেড হয়ে ওঠে।  পরের বছর, ২০০৫ সালে, ব্রিগেডটি ৮ম আর্মি কোরে স্থানান্তরিত হয় এবং তখন থেকেই এটি এই কোরের একটি অংশ ছিল।

গঠন 

২০২৩ সালের হিসাবে ব্রিগেডের গঠন নিম্নরূপ:

 ১৬ তম আর্মি এভিয়েশন ব্রিগেড, ব্রডি এয়ার বেস, লভিভ ওব্লাস্ট
 হেডকোয়ার্টার এবং হেডকোয়ার্টার কোম্পানি

তথ্যসূত্র 

ইউক্রেনে রাশিয়ান আক্রমণের সামরিক ইউনিট ও গঠন
ইউক্রেনের আর্মি এভিয়েশন ব্রিগেড
কোতোয়ালী থানা, রংপুর

কোতোয়ালী বাংলাদেশের রংপুর জেলার একটি মেট্রোপলিটন থানা। এটি রংপুর সিটি কর্পোরেশনের আওতাধীন।

ইতিহাস 

১৮৭৭ সালে রংপুর কোতোয়ালী থানা প্রতিষ্ঠিত হয়। রংপুর সিটি কর্পোরেশন প্রতিষ্ঠার আগে এ থানার অধীনে মোট ইউনিয়ন ছিল ১১টি। কিন্তু ২০১২ খ্রিস্টাব্দের ২৮ জুন রংপুর সিটি কর্পোরেশন প্রতিষ্ঠিত হলে রংপুর পৌরসভাসহ রংপুর সদর উপজেলার ৭টি ইউনিয়ন পরিষদের কার্যক্রম বিলুপ্ত হয়ে যায় এবং কোতোয়ালী থানাসহ মোট ৬টি মেট্রোপলিটন থানার অধীনে সম্পূর্ণ সিটি কর্পোরেশনকে ৩৩টি ওয়ার্ডে বিভক্ত করা হয়।

অবস্থান ও সীমানা 
রংপুর সিটি কর্পোরেশনের পশ্চিম-মধ্যভাগে মূলাটোল এলাকায় কোতোয়ালী থানার অবস্থান। এর উত্তর-পশ্চিমে হাজিরহাট থানা, উত্তরে পরশুরাম থানা, উত্তর-পূর্বে হারাগাছ থানা, পূর্বে মাহিগঞ্জ থানা, দক্ষিণে তাজহাট থানা ও মিঠাপুকুর উপজেলা এবং দক্ষিণ-পশ্চিমে বদরগঞ্জ উপজেলা অবস্থিত।

প্রশাসনিক এলাকা 
কোতোয়ালী থানার আওতাধীন রংপুর সিটি কর্পোরেশনের এলাকাসমূহ হল:
 ১৩নং ওয়ার্ড
 ১৪নং ওয়ার্ড
 ১৫নং ওয়ার্ড (আংশিক)
 ১৬নং ওয়ার্ড
 ১৭নং ওয়ার্ড
 ১৮নং ওয়ার্ড
 ১৯নং ওয়ার্ড
 ২০নং ওয়ার্ড
 ২১নং ওয়ার্ড
 ২২নং ওয়ার্ড
 ২৩নং ওয়ার্ড
 ২৪নং ওয়ার্ড
 ২৫নং ওয়ার্ড
 ২৬নং ওয়ার্ড
 ২৭নং ওয়ার্ড
 ২৮নং ওয়ার্ড (আংশিক)
 ৩নং চন্দনপাট ইউনিয়ন (রংপুর সদর উপজেলা)
 ৪নং সদ্যপুস্করণী ইউনিয়ন (রংপুর সদর উপজেলা)
 ১১নং গোপালপুর ইউনিয়ন (বদরগঞ্জ উপজেলা)

আরও দেখুন 
 রংপুর সিটি কর্পোরেশন
 রংপুর সদর উপজেলা
 বদরগঞ্জ উপজেলা
 রংপুর জেলা

তথ্যসূত্র

বহিঃসংযোগ 

 

রংপুর সিটি কর্পোরেশনের থানা
১২ তম আর্মি এভিয়েশন ব্রিগেড (ইউক্রেন)

১২ তম আর্মি এভিয়েশন ব্রিগেড হল ইউক্রেনীয় গ্রাউন্ড ফোর্সের একটি আর্মি এভিয়েশন গঠন। ব্রিগেড সরাসরি ইউক্রেনীয় গ্রাউন্ড ফোর্সেস কমান্ডের অধীনস্থ।

ব্রিগেডটি ৩৪০ তম পৃথক কমব্যাট-ট্রান্সপোর্ট হেলিকপ্টার ব্রেসলাভলস্ক রেজিমেন্ট হিসাবে গঠিত হয়েছিল।২১শে আগস্ট, ১৯৬৮ থেকে জুন ১৯৯১ পর্যন্ত রেজিমেন্টটি চেকোস্লোভাকিয়ায় অবস্থান করেছিল। ১৯৯২ এর পরে রেজিমেন্টটিকে ৭ তম পৃথক ব্রেসলাভল্স্ক আর্মি এভিয়েশন রেজিমেন্ট হিসাবে পুনরায় মনোনীত করা হয়েছিল। ২০১৬ সালে এটি ১২ তম আর্মি এভিয়েশন ব্রিগেড হয়ে ওঠে।

ইতিহাস 

ব্রিগেডটি প্রথম ১৯৪৩ সালের এপ্রিল মাসে ৩৪০ তম লং-রেঞ্জ এভিয়েশন রেজিমেন্ট হিসাবে গঠিত হয়েছিল। ২৬ শে ডিসেম্বর ১৯৪৪

ম্বর ১৯৪৪-এ এটি একটি বোম্বার এভিয়েশন রেজিমেন্টে পরিণত হয়। ২৭শে এপ্রিল ১৯৪৬-এ এটি একটি ট্রান্সপোর্ট এভিয়েশন রেজিমেন্টে পরিণত হয়। ১২ই অক্টোবর ১৯৫৫-এ এটি একটি সামরিক-পরিবহন বিমান চলাচল রেজিমেন্টে পরিণত হয়। এটি ১৭ই নভেম্বর ১৯৫৯ সালে একটি পৃথক হেলিকপ্টার রেজিমেন্টে রূপান্তরিত হয়

রেজিমেন্টের সম্মানসূচক "ব্রেসলাউ (ব্রেসলাভল্স্ক)" ১৮ই নভেম্বর ২০১৫-এ সশস্ত্র বাহিনী-ব্যাপী সোভিয়েত পুরস্কার এবং সম্মাননা অপসারণের অংশ হিসাবে সরানো হয়েছিল।

এটি ২০১৬ সালে ১২ তম আর্মি এভিয়েশন ব্রিগেড হয়ে ওঠে

স্থাপনা 

নভেম্বর ২০০৭ সাল থেকে, ৫৬ তম পৃথক হেলিকপ্টার ইউনিটের অংশ হিসাবে লাইবেরিয়ায় জাতিসংঘের মিশনে সহায়তা করে রেজিমেন্টের ৩০০ জন সদস্যকে লাইবেরিয়াতে মোতায়েন করা হয়েছে।

গঠন 

১৯৭০ এর দশকে রেজিমেন্টে মোট ৫৫-৬০ টি হেলিকপ্টার সহ ৪টি স্কোয়াড্রন অন্তর্ভুক্ত ছিল।

২০০৪ সালে ব্রিগেড ২টি স্কোয়াড্রনের উড়ন্ত এমআই-২৪, এমআই-২৬ এবং এমআই-৮ হেলিকপ্টার নিয়ে গঠিত।

২য় স্কোয়াড্রন জাতিসংঘ এবং ন্যাটো কমান্ডের অধীনে মিশন পরিচালনা করার উদ্দেশ্যে।

যন্ত্রপাতি 

২০০৪ সালের সরঞ্জাম

 এমআই-২৪বি - ৬
 এমআই-২৪পি - ১৫
 এমআই-২৪ভিপি - ৩
 এমআই-২৪আর - ৩
 এমআই-২৪কে - ৭
 এমআই-৮টি - ২৬
 এমআই-৮এমটি - ৩
 এমআই-৮এমটিভি-২ - ৪
 এমআই-৯ - ৬
 এমআই-২৬ - ১৬

তথ্যসূত্র

ইউক্রেনের আর্মি এভিয়েশন ব্রিগেড
ক্রিস্টিনা কোচ

ক্রিস্টিনা হ্যামক কোচ হলের একজন মার্কিন প্রকৌশলী এবং ২০২৩ শ্রেণির নাসা মহাকাশচারী। তিনি নর্থ ক্যারোলিনা স্টেট ইউনিভার্সিটিতে বৈদ্যুতিক প্রকৌশল ও পদার্থবিদ্যায় বিজ্ঞানের স্নাতক এবং বৈদ্যুতিক প্রকৌশলে স্নাতকোত্তর ডিগ্রি লাভ করেন। তিনি গডার্ড স্পেস ফ্লাইট সেন্টারে কাজ করার সময় উন্নত গবেষণাও করেছিলেন। একজন নভোচারী হওয়ার ঠিক আগে, তিনি মার্কিন সামোয়ার স্টেশন প্রধান হিসেবে ন্যাশনাল ওশেনিক অ্যান্ড অ্যাটমোস্ফিয়ারিক অ্যাডমিনিস্ট্রেশনে কাজ করেছিলেন।

ক্রিস্টিনা ২০১৯ খ্রিস্টাব্দের ১৪ই মার্চ অভিযান ৫৯, ৬০ ও ৬১-এ একজন ফ্লাইট ইঞ্জিনিয়ার হিসাবে আন্তর্জাতিক মহাকাশ স্টেশনে যাত্রা করেন। তিনি ও জেসিকা মেয়ার প্রথম মহিলা ছিলেন, যারা আন্তর্জাতিক মহাকাশ স্টেশনের বাইরে অবস্থিত একটি ডাউন পাওয়ার কন্ট্রোল ইউনিট প্রতিস্থাপন করার জন্য ২০১৯ খ্রিস্টাব্দের ১৮ই অক্টোবর একটি সর্ব-মহিলা স্পেসওয়াকে অংশ নেন। ক্রিস্টিনা ২০১৯ খ্রিস্টাব্দের ২৮শে ডিসেম্বর একজন মহিলার দ্বারা মহাকাশে দীর্ঘতম একটানা সময় করার রেকর্ড ভেঙেছিলেন। তিনি ২০২০ খ্রিস্টাব্দের ৬ই ফেব্রুয়ারি মহাকাশ থেকে ফিরে আসেন।

আর্টেমিস ২ উড়ানের নভোচারী হিসাবে ক্রিস্টিনাকে নির্বাচিত করা হয়েছে, যা ২০২৪ সালে চাঁদকে প্রদক্ষিণ করবে।

ক্রিস্টিনাকে ২০২০ সালে টাইমের ১০০ জন সবচেয়ে প্রভাবশালী ব্যক্তির তালিকায় অন্তর্ভুক্ত করা হয়েছিল।

তথ্যসূত্র

১৯৭৯-এ জন্ম
জীবিত ব্যক্তি
মার্কিন নভোচারী
মার্কিন প্রকৌশলী
জনস হপকিন্স বিশ্ববিদ্যালয়ের ব্যক্তি
নারী নভোচারী
হরিদাস সিদ্ধান্তবাগীশ

মহামহোপাধ্যায়  হরিদাস সিদ্ধান্তবাগীশ ভট্টাচার্য্য (২২ অক্টোবর ১৮৭৬ - ২৬ ডিসেম্বর ১৯৬১) ছিলেন সংস্কৃত ভাষা, সাহিত্য দর্শন, জ্যোতিষ প্রভৃতি বিষয়ের ভারতীয় বাঙালি সুপণ্ডিত।  সংস্কৃত ভাষায় একাধিক গ্রন্থ  রচয়িতা এবং  বাংলা সাহিত্যের অনুবাদক তিনি।  ঢাকার সারস্বত সমাজ তাকে সিদ্ধান্তবাগীশ উপাধি প্রদান করে।

জীবনী
হরিদাস  ব্রিটিশ ভারতের অধুনা  বাংলাদেশের গোপালগঞ্জের কোটালীপাড়ার ঊনশিয়া গ্রামের কাশ্যপপাড়ায় ১৮৭৬ খ্রিস্টাব্দের ২২ অক্টোবর প্রখ্যাত পণ্ডিত বংশে জন্ম গ্রহণ করেন। পিতা গদাধর বিদ্যালঙ্কার ও মাতা বিধুমুখী দেবী। পিতামহ কাশীচন্দ্র বাচস্পতি'র কাছে তার শিক্ষারম্ভ।

পূর্বপুরুষদের প্রজ্ঞা ও পাণ্ডিত্যের অধিকারী হরিদাস কাব্য, ব্যাকরণ, পুরাণ, জ্যোতিষ, দর্শন প্রভৃতি বিষয়ে গভীর জ্ঞান অর্জন করেন। উনিশ বৎসর বয়সেই নাটক, খণ্ডকাব্য রচনা করেন।

সংস্কৃত পণ্ডিতের শ্রেষ্ঠ কীর্তি সংস্কৃত থেকে মহাভারতের সম্পূর্ণ বঙ্গানুবাদ। ১৯২৯ খ্রিস্টাব্দ হতে ১৯৫০ খ্রিস্টাব্দ পর্যন্ত তার অনুবাদ খণ্ডে খণ্ডে (৪৩ খণ্ডে) প্রকাশিত হয়। একক প্রচেষ্টায়  এবং মূলানুগত্যে এটি বাংলাভাষায় মহাভারত অনুবাদে সর্বোত্তম নিদর্শন।  
এছাড়াও তিনি বেশ কিছু মহাকাব্য এবং ক্লাসিক যেমন  শকুন্তলা এবং মেঘদূত  অনুবাদ করেন। তার অন্যান্য রচিত গ্রন্থাদি হল-
 রুক্মিণীহরণ
 শিবাজীচরিতম্
 বিরাজসরোজিনী

সম্মাননা
সাহিত্যের ক্ষেত্র তার অবদানের স্বীকৃতিস্বরূপ, ভারত সরকার তাকে ১৯৬০ খ্রিস্টাব্দে দেশের তৃতীয় সর্বোচ্চ বেসামরিক পুরস্কার  পদ্মভূষণে সম্মানিত করে ।  পশ্চিমবঙ্গ সরকার তার  মহাভারতের অনুবাদের জন্য ১৯৬১ খ্রিস্টাব্দে রবীন্দ্র পুরস্কার প্রদান করে।

পারিবারিক জীবন ও জীবনাবসান 
মহামহোপাধ্যায় হরিদাস সিদ্ধান্তবাগীশ পনের বৎসর বয়সে গৈলানিবাসী রমানাথ ঠাকুরের প্রথমা কন্যা সরলাসুন্দরীকে বিবাহ করেন। সরলাসুন্দরীর মৃত্যুর পর ১৯০০ খ্রিস্টাব্দে রামেন্দ্র কৃতিরত্নের জ্যেষ্ঠাকন্যা কুসুমকুমারীকে বিবাহ করেন। ১৯৬১ খ্রিস্টাব্দে ২৬ ডিসেম্বর ছিয়াশী বৎসর বয়সে প্রয়াত হন।

তথ্যসূত্র

১৮৭৬-এ জন্ম
১৯৬১-এ মৃত্যু
সাহিত্য ও শিক্ষায় পদ্মভূষণ প্রাপক
বাঙালি লেখক
গোপালগঞ্জ জেলার ব্যক্তি
পশ্চিমবঙ্গের লেখক
২০শ শতাব্দীর ভারতীয় অনুবাদক
মুসকান সুমাইকা

মুসকান সুমিকা একজন বাংলাদেশী কস্টিউম ডিজাইনার। তিনি পদ্ম পাতার জল (২০১৮) চলচ্চিত্রের জন্য সেরা পোশাক ডিজাইনের জন্য বাংলাদেশ জাতীয় চলচ্চিত্র পুরস্কার জিতেছেন।

চলচ্চিত্রের তালিকা 
 পদ্ম পাতার জল - ২০১৫
 রাজনীতি - ২০১৭

পুরস্কার ও সম্মাননা

তথ্যসূত্র 

জীবিত ব্যক্তি
বাংলাদেশী পোশাক পরিকল্পনাকারী
ইসরায়েলের জাতীয় গ্রন্থাগার

ইসরায়েলের ন্যাশনাল লাইব্রেরি ( NLI ;  ;  ), পূর্বে ইহুদি জাতীয় ও বিশ্ববিদ্যালয় গ্রন্থাগার ( JNUL ;  ), ইজরায়েলের সাংস্কৃতি এবং ইহুদি ঐতিহ্য সংগ্রহের জন্য নিবেদিত একটি গ্রন্থাগার। লাইব্রেরিটিতে 5 মিলিয়নেরও বেশি বই রয়েছে এবং এটি জেরুজালেমের হিব্রু বিশ্ববিদ্যালয়ের (HUJI) গিভাত রাম ক্যাম্পাসে অবস্থিত।

লাইব্রেরিটিতে আছে বিশ্বের বৃহত্তম হেব্রেইকা ও জুডাইকার সংগ্রহ,  এবং এটি অনেক বিরল ও অনন্য পাণ্ডুলিপি, বই এবং শিল্পকর্মের ভান্ডার।

তথ্যসূত্র 

 
১৮৯২-এ উসমানীয় সিরিয়ায় প্রতিষ্ঠিত
ইসরায়েলের একাডেমিক গ্রন্থাগার
ইসরায়েলের সংরক্ষণাগান
ইসরায়েলের সরকারি ভবন
জেরুসালেমের হিব্রু বিশ্ববিদ্যালয়
১৮৯২-এ প্রতিষ্ঠিত গ্রন্থাগার
জেরুসালেমের গ্রন্থাগার
জাতীয় গ্রন্থাগার
জেরুসালেম ভিত্তিক সংগঠন
গণগ্রন্থাগার
ওয়ার্ল্ড ডিজিটাল লাইব্রেরির অংশীদার
অ্যালিস ইন ওয়ান্ডারল্যান্ড

অ্যালিস অ্যাডভেঞ্চারস ইন ওয়ান্ডারল্যান্ড (সাধারণত অ্যালিস ইন ওয়ান্ডারল্যান্ড ) অক্সফোর্ড ইউনিভার্সিটির গণিতের ডন লুইস ক্যারলের ১৮৬৫ সালের একটি ইংরেজি শিশুতোষ উপন্যাস। এটি এলিস নামের একটি অল্পবয়সী মেয়ের গল্প। সে একটি খরগোশের গর্তে পড়ে যায়, যা ছিল একটি কাল্পনিক জগত। সেখানে সে অদ্ভুত সব প্রাণীর দেখা পায়। এই উপন্যাসকে ননসেন্স সাহিত্যের উদাহরণ হিসেবে দেখা হয়। শিল্পী জন টেনিয়েল বইটির জন্য ৪২টি কাঠে খোদাই করা চিত্র প্রদান করেছিলেন।

উপন্যাসটি প্রকাশের পর ইতিবাচক সাড়া পায় এবং বর্তমানে একে ভিক্টোরিয়ান সাহিত্যের অন্যতম সেরা কাজ মনে করা হয়; এর আখ্যান, গঠন, চরিত্র এবং চিত্রকল্প পপ সংস্কৃতি ও সাহিত্যের উপর ব্যাপক প্রভাব ফেলেছে, বিশেষ করে ফ্যান্টাসি ধারায়।

তথ্যসূত্র 

১৮৬৫-এর ব্রিটিশ উপন্যাস
১৮৬৫-এর কাল্পনিক উপন্যাস
ব্রিটিশ শিশু উপন্যাস
শিশুতোষ কল্প-উপন্যাস
ইংরেজি অলীক কল্পকাহিনী উপন্যাস
পরাবাস্তব কৌতুক
শিশুদের বইয়ের ধারাবাহিক
বেঞ্জামিন ডিসরেইলি
চলচ্চিত্রে অভিযোজিত ব্রিটিশ উপন্যাস
নাটকে অভিযোজিত ব্রিটিশ উপন্যাস
ভিডিও গেমে গৃহীত উপন্যাস
খরগোশ ও খরগোশ সম্পর্কে বই
স্বপ্ন সম্পর্কে উপন্যাস
আকার পরিবর্তন সম্পর্কে কল্পকাহিনী
কাল্পনিক ছত্রাক
কাল্পনিক দেশের পটভূমিতে উপন্যাস
লুইস ক্যারলের কাজ
ম্যাকমিলান পাবলিশার্স বই
শেরপুরের ছানার পায়েস

গুটিগুটি এক প্রকার রসালো মিষ্টান্নের নাম শেরপুরের ছানার পায়েস। এটি দুধ, ময়দা ও চিনি দিয়ে তৈরি করা হয়।  ছানার পায়েস শেরপুরের একটি প্রাচীন ঐতিহ্যবাহী খাবার। জেলা প্রশাসকের কার্যালয়, শেরপুর এর আবেদনের প্রেক্ষিতে ২০২৪ সালের ২ ডিসেম্বর জিআই পণ্যের মর্যাদা অর্জন করেছে শেরপুরের ছানার পায়েস।

ইতিহাস 
ছানার পায়েসের ইতিহাস শত বছরের পুরানো। ব্রিটিশ আমলে শেরপুরে প্রথম উৎপাদন হয় ছানার পায়েস। তখন ঘোষপট্টিতে ১-২ টা দোকানে উৎপাদন হলেও বর্তমানের শহরের ২০টির মতো দোকানে নিয়মিত উৎপাদন হয় শেরপুরের ছানার পায়েস। 

বঙ্গবন্ধু শেখ মুজিবুর রহমান ও তৎকালীন পাকিস্তানের গভর্নর মোনায়েম খাঁন শেরপুর ভ্রমণকালে তাদেরকে আপ্যায়ন করা হয়েছিল ঐতিহ্যবাহী ছানার পায়েস দিয়ে।

তথ্যসূত্র 

শেরপুর জেলা
দ্বীপপুঞ্জ

একটি দ্বীপপুঞ্জ ( ), যাকে কখনও কখনও দ্বীপগুচ্ছ বা দ্বীপশৃঙ্খলও বলা হয়, হলো একগুচ্ছ দ্বীপের সারি বা সংগ্রহ। দ্বীপপুঞ্জ কোনো মহাসাগর, সাগর অথবা ছোট কোনো জলাশয়ে অবস্থিত হতে পারে। কিছু উল্লেখযোগ্য দ্বীপপুঞ্জের মধ্যে রয়েছে ঈজীয় দ্বীপপুঞ্জ (যেখান থেকে শব্দটির উৎপত্তি), কানাডার আর্কটিক দ্বীপপুঞ্জ, স্টকহোম দ্বীপপুঞ্জ, মালয় দ্বীপপুঞ্জ (যার মধ্যে ইন্দোনেশীয় দ্বীপপুঞ্জ ও ফিলিপাইন দ্বীপপুঞ্জ অন্তর্ভুক্ত), লুসায়ান (বা বাহামা) দ্বীপপুঞ্জ, জাপানি দ্বীপপুঞ্জ, এবং হাওয়াই দ্বীপপুঞ্জ।

উৎপত্তি  
আর্কিপেলাগো শব্দটি ইতালীয় arcipelago থেকে উদ্ভূত, যা মূলত ঈজিয়ান সাগরের একটি নাম হিসেবে ব্যবহৃত হতো। ধারণা করা হয়, এটি গ্রিক শব্দ Αιγαίον Πέλαγος (ঐগেইওন পেলাগোস)-এর একটি রূপান্তর। পরবর্তীতে এই শব্দের ব্যবহার পরিবর্তিত হয়ে ঈজীয় দ্বীপপুঞ্জকে বোঝাতে শুরু করে, যেহেতু ঐ সাগরে প্রচুর দ্বীপ রয়েছে।  

পণ্ডিতদের মধ্যে বুন্দেলমন্তি প্রস্তাবিত একটি প্যারেটিমোলজি অনুযায়ী, শব্দটি এসেছে প্রাচীন গ্রিক ἄρχι- (আর্কি-, অর্থাৎ "প্রধান") এবং πέλαγος (পেলাগোস, অর্থাৎ "সাগর") থেকে। এই ব্যুৎপত্তি এখনো কোথাও কোথাও দেখা যায়।

ভৌগোলিক প্রকারভেদ  
দ্বীপপুঞ্জসমূহ বিস্তৃত জলরাশির মাঝে একাকী অবস্থান করতে পারে অথবা কোনো বৃহৎ স্থলভাগের পার্শ্ববর্তী এলাকায় থাকতে পারে। উদাহরণস্বরূপ, স্কটল্যান্ডের মূল ভূখণ্ড ঘিরে ৭০০টিরও বেশি দ্বীপ রয়েছে, যা একটি দ্বীপপুঞ্জ গঠন করেছে।

ভূতাত্ত্বিক উৎসের ওপর ভিত্তি করে দ্বীপপুঞ্জ গঠিত দ্বীপগুলোকে মহাসাগরীয় দ্বীপ, মহাদেশীয় খণ্ড বা মহাদেশীয় দ্বীপ হিসেবে শ্রেণিবদ্ধ করা হয়।

মহাসাগরীয় দ্বীপ  
মহাসাগরীয় দ্বীপ সমুদ্রতলের আগ্নেয়গিরির উদ্গিরণ থেকে গঠিত হয়। হাওয়াই দ্বীপপুঞ্জ, গ্যালাপাগোস দ্বীপপুঞ্জ (উভয়ই প্রশান্ত মহাসাগরে) এবং দক্ষিণ ভারত মহাসাগরে অবস্থিত মাস্কারিন দ্বীপপুঞ্জ এ ধরনের দ্বীপের উদাহরণ।

মহাদেশীয় খণ্ড  
মহাদেশীয় খণ্ড হলো এমন দ্বীপ, যা একসময় মূল মহাদেশের অংশ ছিল এবং প্রাকৃতিক বিপর্যয়ের ফলে পৃথক হয়ে গেছে। কখনও কখনও এগুলো গ্লেসিয়ার বা হিমবাহের গতির ফলে কাটা পড়ে এবং পরে সেই স্থান পানিতে ভরে দ্বীপের সৃষ্টি হয়। ক্যালিফোর্নিয়া উপকূলের ফারালন দ্বীপপুঞ্জ এর একটি উদাহরণ।

মহাদেশীয় দ্বীপ  

মহাদেশীয় দ্বীপ হলো এমন দ্বীপ, যা একসময় মহাদেশের অংশ ছিল এবং এখনো মহাদেশীয় তলদেশ বা শেলফের উপর অবস্থিত — যা একটি মহাদেশের সেই অংশ যা সমুদ্রপৃষ্ঠের নিচে বিস্তৃত। ব্রিটিশ কলম্বিয়ার উপকূলবর্তী ইনসাইড প্যাসেজ-এর দ্বীপসমূহ এবং কানাডীয় আর্কটিক দ্বীপপুঞ্জ এর উদাহরণ।

কৃত্রিম দ্বীপপুঞ্জ  
বিভিন্ন দেশে বিভিন্ন উদ্দেশ্যে কৃত্রিম দ্বীপপুঞ্জ নির্মাণ করা হয়েছে। দুবাইতে নির্মিত পাম দ্বীপপুঞ্জ এবং দ্য ওয়ার্ল্ড দ্বীপপুঞ্জ অবকাশ ও পর্যটনের উদ্দেশ্যে নির্মিত বা নির্মাণাধীন। নেদারল্যান্ডসে নির্মিত মার্কার ওয়াডেন পাখি ও অন্যান্য বন্যপ্রাণীর সংরক্ষণ এলাকায় রূপান্তরের উদ্দেশ্যে গড়ে তোলা হয়েছে।

উপাধিসমূহ  
দ্বীপের সংখ্যার দিক থেকে বিশ্বের বৃহত্তম দ্বীপপুঞ্জ হলো দ্বীপসাগর, যা ফিনল্যান্ডের অংশ। এখানে প্রায় ৪০,০০০ দ্বীপ রয়েছে, যার অধিকাংশই অনাবাসিক।

আয়তন ও জনসংখ্যার দিক থেকে বিশ্বের বৃহত্তম দ্বীপপুঞ্জ রাষ্ট্র হলো ইন্দোনেশিয়া।

তথ্যসূত্র

সমুদ্রবৈজ্ঞানিক পরিভাষা
উপকূলীয় ও মহাসামুদ্রিক ভূমিরূপ
দ্বীপপুঞ্জ
সোনালী ঈগল

সোনালী ঈগল ( Aquila chrysaetos ) হল উত্তর গোলার্ধে বসবাসকারী শিকারী পাখি । এটি ঈগলের মধ্যে সবচেয়ে ব্যাপকভাবে বিতরণ করা প্রজাতি। সমস্ত ঈগলের মত, এটি Accipitridae পরিবারের অন্তর্গত। এরা উত্তর গোলার্ধের অন্যতম পরিচিত শিকারী পাখি । এই পাখিগুলো গাঢ় বাদামী, তাদের ন্যাপে হালকা সোনালী-বাদামী প্লামেজ রয়েছে। এই প্রজাতির অপরিণত ঈগলদের সাধারণত লেজে সাদা থাকে এবং প্রায়শই ডানায় সাদা দাগ থাকে। সোনালী ঈগলরা তাদের ক্ষিপ্রতা এবং গতি ব্যবহার করে শক্তিশালী পা এবং বড়, ধারালো নখ সহ বিভিন্ন ধরণের শিকার শিকার করে, প্রধানত খরগোশ, খরগোশ এবং মারমোট এবং অন্যান্য স্থল কাঠবিড়ালি ।  সোনালী  ঈগল বাড়ির রেঞ্জ বা অঞ্চলগুলি বজায় রাখে যা  এর মতো বড় হতে পারে   । তারা পাহাড় এবং অন্যান্য উচ্চ স্থানে বড় বাসা তৈরি করে যেখানে তারা কয়েক বছর ধরে প্রজনন করতে পারে। বেশিরভাগ প্রজনন কার্যক্রম বসন্তে সঞ্চালিত হয়; তারা একগামী এবং কয়েক বছর বা সম্ভবত সারাজীবন একসাথে থাকতে পারে। মহিলারা চারটি পর্যন্ত ডিম পাড়ে এবং তারপরে ছয় সপ্তাহের জন্য সেগুলোকে তাপ দেয়। সাধারণত, প্রায় তিন মাসের মধ্যে এক বা দুইজন ছানা  বাঁচতে পারে। এই কিশোর সোনালী ঈগলগুলো সাধারণত শরতকালে সম্পূর্ণ স্বাধীনতা অর্জন করে, তারপরে তারা চার থেকে পাঁচ বছরের মধ্যে নিজেদের জন্য একটি অঞ্চল প্রতিষ্ঠা করা পর্যন্ত ব্যাপকভাবে ঘুরে বেড়ায়।

একবার হলারকটিক জুড়ে বিস্তৃত, এটি অনেক এলাকা থেকে অদৃশ্য হয়ে গেছে যেগুলি মানুষের দ্বারা ব্যাপকভাবে জনবহুল। এর কিছু পূর্ববর্তী পরিসর থেকে বিলুপ্ত বা অস্বাভাবিক হওয়া সত্ত্বেও, প্রজাতিটি এখনও ব্যাপকভাবে বিস্তৃত, ইউরেশিয়া, উত্তর আমেরিকা এবং উত্তর আফ্রিকার কিছু অংশে বিশাল প্রসারিত রয়েছে। পালিয়ারকটিক এবং নিয়ারকটিক উভয় অঞ্চলে প্রজননকারী প্রজাতি হিসাবে এটি সত্য অ্যাসিপিট্রিডের পাঁচটি প্রজাতির মধ্যে বৃহত্তম এবং সর্বনিম্ন জনবহুল। 

শতাব্দীর পর শতাব্দী ধরে, এই প্রজাতিটি বাজপাখিতে ব্যবহৃত সবচেয়ে সম্মানিত পাখিদের মধ্যে একটি। তার শিকারের ক্ষমতার কারণে, কিছু প্রাচীন, উপজাতীয় সংস্কৃতিতে সোনালী ঈগলকে অত্যন্ত রহস্যময় শ্রদ্ধার সাথে বিবেচনা করা হয়। এটি পশ্চিমা মার্কিন যুক্তরাষ্ট্র এবং পশ্চিম প্যালের্কটিক এর মতো এর পরিসরের কিছু অংশে বিশ্বের সবচেয়ে ব্যাপকভাবে অধ্যয়ন করা প্রজাতিগুলির মধ্যে একটি।

তথ্যসূত্র

শীর্ষ খাদ্যশিকারী প্রাণী
ঈগল
মার্কিন যুক্তরাষ্ট্রের পাখি
হলার্কটিক পাখি
আফ্রিকার শিকারি পাখি
মেক্সিকোর জাতীয় প্রতীক
১৭৫৮-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
ইউরোপের পাখি
হিমালয়ের পাখি
সতীশ ধওয়ান

সতীশ ধবন (অন্য বানান: সতীশ ধাওয়ান) (২৫ সেপ্টেম্বর ১৯২০ – ৩ জানুয়ারী ২০০২) ছিলেন একজন ভারতীয় গণিতবিদ এবং মহাকাশ প্রকৌশলী, যাকে ব্যাপকভাবে ভারতে পরীক্ষামূলক তরল গতিবিদ্যা গবেষণার জনক বলা হয়। শ্রীনগরে জন্মগ্রহণকারী ধাওয়ান ভারতে এবং পরবর্তীতে মার্কিন যুক্তরাষ্ট্রে শিক্ষা লাভ করেন। ধাওয়ান ছিলেন অশান্তি এবং সীমানা স্তরের ক্ষেত্রে সবচেয়ে বিশিষ্ট গবেষকদের একজন, যিনি ভারতীয় মহাকাশ কর্মসূচির সফল ও আদিবাসী উন্নয়নে নেতৃত্ব দিয়েছিলেন। তিনি ১৯৭২ সালে ভারতীয় মহাকাশ গবেষণা সংস্থা (ইসরো) -এর তৃতীয় চেয়ারম্যান হিসেবে এমজিকে মেননের স্থলাভিষিক্ত হন।

শিক্ষা 
সতীশ ধবন ব্রিটিশ ভারতের লাহোরে (বর্তমানে পাকিস্তানে) পাঞ্জাব বিশ্ববিদ্যালয়ের একজন স্নাতক ছিলেন, যেখানে তিনি পদার্থবিদ্যা এবং গণিতে বিজ্ঞানের স্নাতক, মেকানিক্যাল ইঞ্জিনিয়ারিংয়ে স্নাতক ডিগ্রি এবং ইংরেজি সাহিত্যে স্নাতকোত্তর ডিগ্রি অর্জন করেছিলেন। ১৯৪৭ সালে, তিনি মিনেসোটা, মিনিয়াপলিস বিশ্ববিদ্যালয় থেকে অ্যারোস্পেস ইঞ্জিনিয়ারিংয়ে স্নাতকোত্তর ডিগ্রি অর্জন করেন এবং ক্যালিফোর্নিয়া ইনস্টিটিউট অব টেকনোলজি থেকে অ্যারোনটিক্যাল ইঞ্জিনিয়ারিং ডিগ্রি এবং ১৯৫১ সালে হ্যান্স ডব্লিউ লিপম্যান উপদেষ্টার তত্ত্বাবধানে গণিত এবং মহাকাশ প্রকৌশলে দ্বৈত পিএইচডি সম্পন্ন করেন।

কর্মজীবন 

 ইন্ডিয়ান ইনস্টিটিউট অব সায়েন্স, ব্যাঙ্গালোর

 সিনিয়র বৈজ্ঞানিক কর্মকর্তা, ১৯৫১
 অধ্যাপক এবং অ্যারোনটিক্যাল ইঞ্জিনিয়ারিং বিভাগের প্রধান, ১৯৫৫
 পরিচালক, ১৯৬২-১৯৮১

 ক্যালিফোর্নিয়া ইনস্টিটিউট অফ টেকনোলজি, মার্কিন যুক্তরাষ্ট্র

 ভিজিটিং প্রফেসর, ১৯৭১-৭২

 ন্যাশনাল এরোস্পেস ল্যাবরেটরিজ, ব্যাঙ্গালোর

 চেয়ারম্যান, গবেষণা পরিষদ, ১৯৮৪-৯৩

 ইন্ডিয়ান একাডেমি অব সায়েন্সেস

 রাষ্ট্রপতি, ১৯৭৭-১৯৭৯

 ভারতীয় মহাকাশ গবেষণা সংস্থা

 চেয়ারম্যান, ১৯৭২-১৯৮৪

 ভারতীয় মহাকাশ কমিশন

 চেয়ারম্যান, ১৯৭২-২০০২

পুরস্কার 

 পদ্মবিভূষণ (ভারতের দ্বিতীয় সর্বোচ্চ বেসামরিক সম্মান), ১৯৮১
 পদ্মভূষণ (ভারতের তৃতীয় সর্বোচ্চ বেসামরিক সম্মান), ১৯৭১ 
 জাতীয় সংহতির জন্য ইন্দিরা গান্ধী পুরস্কার, ১৯৯৯
 বিশিষ্ট অ্যালামনাস অ্যাওয়ার্ড, ইন্ডিয়ান ইনস্টিটিউট অফ সায়েন্স
 বিশিষ্ট অ্যালামনাস অ্যাওয়ার্ড, ক্যালিফোর্নিয়া ইনস্টিটিউট অফ টেকনোলজি, ১৯৬৯

ব্যক্তিগত জীবন 
সতীশ ধবন ১৯২০ সালের ২৫ সেপ্টেম্বর ভারতের জম্মু ও কাশ্মীর রাজ্যের শ্রীনগরে একটি সারাইকি হিন্দু পরিবারে জন্মগ্রহণ করেন। তার বাবা ডেরা ইসমাইল খান থেকে এসেছেন এবং সতীশ ধবন লাহোর ও কাশ্মীরে বড় হয়েছেন। তিনি নলিনী ধাওয়ানকে বিয়ে করেছিলেন, একজন সাইটোজেনেটিস্ট এবং তার মেয়ে জ্যোৎস্না ধাওয়ান সেলুলার অ্যান্ড মলিকুলার বায়োলজি সেন্টারে সিনিয়র প্রিন্সিপাল সায়েন্টিস্ট হিসেবে কাজ করছেন।

তথ্যসূত্র

বহিঃসংযোগ 

১৯২০-এ জন্ম
২০০২-এ মৃত্যু
বিজ্ঞান ও প্রকৌশলে পদ্মশ্রী প্রাপক
বিজ্ঞান ও প্রকৌশলে পদ্মবিভূষণ প্রাপক
২০শ শতাব্দীর ভারতীয় প্রকৌশলী
২০শ শতাব্দীর হিন্দু
ভারতীয় তরল গতিবিদ
পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
অন্তরীক্ষ বিভাগ

অন্তরীক্ষ বিভাগ () একটি ভারতীয় সরকারী বিভাগ, যা ভারতীয় মহাকাশ কর্মসূচি পরিচালনা করে। এটি মহাকাশ অনুসন্ধান এবং মহাকাশ প্রযুক্তি সম্পর্কিত বিভিন্ন সংস্থা এবং প্রতিষ্ঠান পরিচালনা করে । ডিওএস-এর অধীনে ভারতীয় মহাকাশ কর্মসূচির লক্ষ্য দেশের আর্থ-সামাজিক সুবিধার জন্য মহাকাশ বিজ্ঞান ও প্রযুক্তির বিকাশ এবং প্রয়োগের প্রচার করা। এতে দুটি প্রধান স্যাটেলাইট সিস্টেম রয়েছে, যোগাযোগের জন্য ইনস্যাট, টেলিভিশন সম্প্রচার এবং আবহাওয়া সংক্রান্ত পরিষেবা এবং সম্পদ পর্যবেক্ষণ ও পরিচালনার জন্য ভারতীয় রিমোট সেন্সিং স্যাটেলাইট (IRS) সিস্টেম। এটি দুটি স্যাটেলাইট উৎক্ষেপণ যানবাহনও তৈরি করেছেপোলার স্যাটেলাইট লঞ্চ ভেহিকেল (PSLV) এবং জিওসিঙ্ক্রোনাস স্যাটেলাইট লঞ্চ ভেহিকেল (GSLV) IRS এবং INSAT ক্লাস স্যাটেলাইটকে কক্ষপথে স্থাপন করতে।

তথ্যসূত্র

বহিঃসংযোগ 
 

বিজ্ঞান ও প্রযুক্তি মন্ত্রণালয় (ভারত)
ভারতের মহাকাশ কর্মসূচি
১৯৭২-এ দিল্লিতে প্রতিষ্ঠিত
১৯৭২-এ প্রতিষ্ঠিত সরকারি সংস্থা
অমরপ্রসাদ রায়

অমরপ্রসাদ রায় (জন্ম: ১৯১৩) ছিলেন একজন ভারতীয় চিকিৎসক এবং ম্যালেরিওলজিস্ট।

শিক্ষা ও কর্মজীবন 
১৯৫৬ সালে তিনি পাটনা বিশ্ববিদ্যালয় থেকে পিএইচডি লাভ করেন। ভারতে কমিউনিটি হেলথ এবং ম্যালেরিয়া মহামারি রোগের বিশেষজ্ঞ হিসাবে তার খ্যাতি ছিল। ১৯৬২ সালে তিনি ভারতীয় জাতীয় বিজ্ঞান একাডেমির ফেলো নির্বাচিত হন। ১৯৭৪ সালে তাকে বিশ্ব স্বাস্থ্য সংস্থা গভর্নেন্স পুরস্কার দিয়ে সম্মানিত করা হয়।

পারিবারিক জীবন 
তিনি কল্যাণী রায়কে বিয়ে করেন। তিনি ছিলেন তিন সন্তানের জনক।

সম্মাননা 
১৯৬৭ সালে তিনি ভারতের চতুর্থ সর্বোচ্চ অসামরিক সম্মাননা পদ্মশ্রী পুরস্কারে ভূষিত হন।

তথ্যসূত্র 

ভারতীয় চিকিৎসক
চিকিৎসায় পদ্মশ্রী প্রাপক
১৯১৩-এ জন্ম
২০শ শতাব্দীর ভারতীয় চিকিৎসক
ভারতীয় জাতীয় বিজ্ঞান একাডেমীর সভ্য
পদ্মশ্রী প্রাপক
ম্যাক্স অ্যারন্স

ম্যাক্সিমিলিয়ান জেমস অ্যারন্স (; জন্ম: ৪ জানুয়ারি ২০০০; ম্যাক্স অ্যারন্স নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব নরউইচ সিটির হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।

২০১৮ সালে, অ্যারন্স ইংল্যান্ড অনূর্ধ্ব-১৯ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
ম্যাক্সিমিলিয়ান জেমস অ্যারন্স ২০০০ সালের ৪ঠা জানুয়ারি তারিখে ইংল্যান্ডের হ্যামারস্মিথে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
অ্যারন্স ইংল্যান্ড অনূর্ধ্ব-১৯ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৮ সালের ৫ই সেপ্টেম্বর তারিখে তিনি প্রীতি ম্যাচে নেদারল্যান্ডস অনূর্ধ্ব-১৯ দলের বিরুদ্ধে ম্যাচে ইংল্যান্ড অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন।

তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের ইংল্যান্ড অনূর্ধ্ব-২১ দলে স্থান পেয়েছিলেন, উক্ত প্রতিযোগিতার ফাইনালে ইংল্যান্ড অনূর্ধ্ব-২১ স্পেন অনূর্ধ্ব-২১ দলকে ১–০ গোলের ব্যবধানে পরাজিত করে উয়েফা ইউরোপীয় অনূর্ধ্ব-২১ চ্যাম্পিয়নশিপের ইতিহাসে তৃতীয়বারের মতো শিরোপা ঘরে তুলতে সক্ষম হয়েছে। উক্ত প্রতিযোগিতায় ৪ ম্যাচে অংশগ্রহণ করেছেন।

তথ্যসূত্র

বহিঃসংযোগ

 
 
 
 
 
 
 

২০০০-এ জন্ম
জীবিত ব্যক্তি
ইংরেজ ফুটবলার
ফুটবল রক্ষণভাগের খেলোয়াড়
নরিচ সিটি ফুটবল ক্লাবের খেলোয়াড়
ইংল্যান্ডের আন্তর্জাতিক যুব ফুটবলার
ইংল্যান্ডের অনূর্ধ্ব-২১ আন্তর্জাতিক ফুটবলার
প্রিমিয়ার লিগের খেলোয়াড়
পুরুষ ফুটবল রক্ষণভাগের খেলোয়াড়
লুটন টাউন ফুটবল ক্লাবের খেলোয়াড়
এএফসি বোর্নমাথের খেলোয়াড়
ভালেনসিয়া ফুটবল ক্লাবের খেলোয়াড়
ইংরেজ ফুটবল লিগের খেলোয়াড়
রেঞ্জার্স ফুটবল ক্লাবের খেলোয়াড়
রান র‍্যাবিট রান (চলচ্চিত্র)

রান র‍্যাবিট রান ২০২৩ সালের অস্ট্রেলিয়ান মনস্তাত্ত্বিক লোমহর্ষক চলচ্চিত্র, হানা কেন্ট  ছবিটির কাহিনী লিখেছেন এবং ডাইনা রিড ছবিটি পরিচালনা করেছেন। ছবিতে অভিনয় করেছেন সারাহ স্নুক, লিলি লাটোরে, ড্যামন হেরিম্যান ও গ্রেটা স্কাচি। ১৯ জানুয়ারী ২০২৩ এ ছবিটি সানড্যান্স চলচ্চিত্র উৎসবে প্রিমিয়ার হয়। তারপর ২৮ জুন ২০২৪-এ ছবিটি নেটফ্লিক্সে-এ মুক্তি পায়।

অভিনয়ে

 সারার চরিত্রে সারাহ স্নুক
 মিয়া চরিত্রে লিলি লাটোরে
 পিটার চরিত্রে ড্যামন হেরিম্যান
 জোয়ানের চরিত্রে গ্রেটা স্কাচি

উৎপাদন 
অস্ট্রেলিয়ান লেখক হান্না কেন্ট একজন স্কটিশ শিশুর একটি সত্য গল্পের উপর ভিত্তি করে একটি উপন্যাস লেখার কথা ভাবছিলেন যে অতীত জীবনের কথা মনে রেখেছিলো এবং তিনি অনুরূপ ঘটনা নিয়ে গবেষণা শুরু করেন। যখন কার্ভার ফিল্মসের চলচ্চিত্র প্রযোজক আনা ম্যাকলেশ এবং সারাহ শ, একটি চিত্রনাট্যের জন্য তার কোন ধারণা আছে কিনা জিজ্ঞেস করেছিলেন, তখন তিনি এই ধরনের গল্পকে এক ধরণের মনস্তাত্ত্বিক নাটক হিসাবে ব্যবহার করার পরামর্শ দিয়েছিলেন। কেন্ট ভাবতে আগ্রহী ছিলেন "এই সন্তানের পিতামাতা হতে কেমন হবে... মা এবং সে যে বিচ্ছিন্নতা অনুভব করবে যখন একটি শিশু তাকে চায় না"। ছবিটি পরবর্তীতে হরর ঘরানায় তৈরি করা হয়। 

২০২০ এর জুনে, এলিজাবেথ মস XYZ ফিল্মস এবং ডাইনা রিড পরিচালনার সাথে প্রকল্পের সাথে সংযুক্ত ছিলেন। STXfilms ছবিটি পরিবেশন করছিল।  মস এর আগে টেলিভিশন সিরিজ দ্য হ্যান্ডমেইডস টেলে রিডের সাথে কাজ করেছিলেন।  ২০২১ সালের ডিসেম্বরে, STXfilms আর ফিল্মের সাথে জড়িত ছিল না বলে মসকে সময়সূচী সংক্রান্ত সমস্যার কারণে নিজেকে সরিয়ে নিতে হয়েছিল তখন Snook-কে প্রকল্পের অংশ হিসাবে ঘোষণা করা হয়েছিল।  পরের মাসে ড্যামন হেরিম্যান এবং গ্রেটা স্কাচিকে সযুক্ত করা হয়, একই সপ্তাহে চিত্রগ্রহণ শুরু হয়।

তথ্যসূত্র

বহিঃসংযোগ